פיוס השני – ויקיפדיה
(18 באוקטובר 1405; פיינצה, קורסיניאנו - 14 באוגוסט 1464; אנקונה) (בגיל 58)
אנאה סילביו פיקולומיני, הידוע גם כפיוס השני, בציור של פינטוריקיו
אנאה סילביו פיקולומיני
כנסיית סנט' אנראה דלה ואלה, רומא
האפיפיור ה-210
19 באוגוסט 1458 - 14 באוגוסט 1464 (6 שנים)
פיוס השני, בשמו בלידה אנאה סילביו פיקולומיני (באיטלקית:Enea Silvio Piccolomini, או Pio Secondo, בלטינית :Aeneas Sylvius או כאפיפיור Pius Secundus, ‏ 18 באוקטובר 1405 סיינה - 14 באוגוסט 1464 היה אפיפיור בין 19 באוגוסט 1458 - 14 באוגוסט 1464 , מלומד וסופר איטלקי מטוסקנה.
נודע כמלומד הומניסטי, מדינאי, דיפלומט, סופר ונוסע, שכתב, בין השאר ספר אוטוביוגרפי שנקרא "פירושים", אוטוביוגרפיה יחידה כתובה בידי אפיפיור.‏[1]
2 מעורבות בפוליטיקה ובדיפלומטיה
3 עלייתו בהיירארכיה של הכנסייה הקתולית
4 בחירתו לאפיפיור
5 מדיניותו ויוזמותיו
6 העבדות
7 חוליו ומותו
שנות צעירותו[עריכת קוד מקור | עריכה]
פיוס השני נולד ב-1405 בקורסיניאנו (בימינו פיינצה) באזור סיינה, במשפחתו של סילביו פיקולומיני, אציל בעל אחוזה קטנה, שירד בנכסיו, ושל אשתו, ויטוריה לבית פורטגרי (Forteguerri). אנאה היה היחיד ששרד מתוך 18 הבנים של בני הזוג והיו לו עוד שתי אחיות - קתרינה ולאודומיה, לימים אמו של האפיפיור פיוס השלישי. ההורים, שהיו מיוחסים מרחוק למשפחת אמידאי מפירנצה ודרכה, לפי המסורת, למשפחה הרומית העתיקה יוליה, בחרו לקרוא לבנם אנאה. זאת מכיוון שאניאס, בנה של ונוס, נחשב לאב הקדמון של משפחת יוליה.
פיקולומיני זכה לחינוך מובחר. החל משנת 1423 למד, לפי רצון אביו, משפטים באוניברסיטת סיינה. הקורסים לא מצאו חן בעיניו והעדיף להקדיש את זמנו ללימודי הקלאסיקה הרומית והיוונית -במיוחד לקריאת כתבי אפלטון, קיקרו וסנקה. בזמן הפנוי בילה עם ידידים ובחברת נשים יפות. בשנת 1429 שלח אותו אביו להשתלם באוניברסיטת פירנצה. ניצל הזדמנות זו כדי להתוודע למלומדים ההומניסטים שפעלו בעיר הזאת, ביניהם פרנצ'סקו פיללפו, לאונרדו ברוני ופוג'ו ברצ'ולינו. בתום לימודיו חזר לסיינה. בשנת 1431 התקבל כמזכיר בשירות דומניקו קפראניקה, בישוף של פרמו, שעמד אז להשתתף בוועידת בזל. האפיפיור מרטינוס החמישי המנוח מינה את הבישוף לקרדינל, אך האפיפיור המכהן, אואגניוס הרביעי סירב ליישם החלטה זו של קודמו. אחרי שהגיע עם הבישוף לבזל נסע אנאה סילביו במזג אוויר סוער לג'נובה ואחר כך ערך מסע דרך האלפים. עמד בהצלחה במשימות שקיבל מקפראניקה, אך בסופו של דבר התגלה כי מעבידו נמצא במצוקה כספית ולא היה מסוגל לתגמלו כראוי. בהמשך עבד פיקולומיני אצל מעבידים אחרים.
בשנת 1435 נשלח פיקולומיני על ידי הקרדינל אלברגאטי, הציר של אואגניוס הרביעי בווועידה, לשליחות חשאית בסקוטלנד. מאוחר יותר נתן גרסאו�